संदीप रेड्डी
संदीप रेड्डी वांगा एक भारतीय फिल्म निर्माता हैं जो तेलुगु और हिंदी फिल्म उद्योग में काम करते हैं। वांगा ने अपनी पटकथा लेखन और निर्देशन की शुरुआत 2017 की तेलुगु फिल्म अर्जुन रेड्डी से की, जिसमें विजय देवरकोंडा ने अभिनय किया था। यह फिल्म व्यावसायिक रूप से सफल हुई जिससे उन्हें पहचान मिली। उन्होंने इसके हिंदी भाषा के रीमेक, कबीर सिंह (2019) के साथ अपनी सफलता जारी रखी, जिसमें शाहिद कपूर मुख्य भूमिका में थे। कबीर सिंह अब तक की सबसे ज्यादा कमाई करने वाली हिंदी फिल्मों में शुमार है। रेड्डी की नवीनतम फिल्म एनिमल है जिसमें मुख्य भुमिका में रणबीर कपूर है। यह फिल्म 1 दिसंबर 2023 में रिलीज़ हुई थी।